Corban Knight

Corban Knight (s. 10. syyskuuta 1990 Oliver, Brittiläinen Kolumbia) on kanadalainen jääkiekkoilija, pelipaikaltaan keskushyökkääjä. Knight on pelannut urallaan 52 NHL-ottelua.

 Ura 
 Seuraura 
Knight edusti juniorina AMHL:n UFA Bisonsia ja AJHL:n Okotoks Oilersia. Kaudella 2008–2009 hän voitti Oilersin sisäisen pistepörssin tehopisteillä 34+38=72. Kaudeksi 2009–2010 Knight siirtyi NCAA:n yliopistosarjaan, jossa hän pelasi Pohjois-Dakotan yliopistossa kauteen 2012–2013 asti.

pienoiskuva|200px|vasen|Knight Abbotsford Heatin paidassa 26. lokakuuta 2013
Florida Panthers varasi Knightin viidennellä kierroksella 135. pelaajana NHL:n varaustilaisuudessa 2009. Tästä huolimatta hän siirtyi kaudeksi 2013–2014 Calgary Flamesin farmijoukkueeseen, AHL-sarjan Abbotsford Heatiin. Knight pääsi pelaamaan kauden aikana myös seitsemän NHL-ottelua Calgaryn paidassa ja teki niissä yhden maalin.

Kaudella 2014–2015 Knight pelasi 22 AHL-ottelua Calgaryn uudessa farmijoukkueessa Adirondack Flamesissa ja kaksi NHL-ottelua Calgaryn joukkueessa, kunnes Calgary kauppasi hänet tammikuussa 2015 takaisin Knightin taannoin varanneeseen Florida Panthersiin. NHL-kaudella 2015–2016 Knight teki tehopisteet 2+5=7 pelaamassaan 20 ottelussa. Osan kaudesta hän pelasi myös AHL:ssä Floridan farmijoukkue Portland Piratesissa.

Knight siirtyi syyskuussa 2016 Philadelphia Flyersin farmijoukkue Lehigh Valley Phantomsiin, jossa hän pelasi seuraavat kaksi kautta. Kaudella 2018–2019 Knight edusti Philadelphian NHL-joukkuetta 23 ottelussa, joissa hän teki tehopisteet 1+3=4.

Kaudeksi 2019–2020 Knight siirtyi pelaamaan ensimmäistä kertaa Pohjois-Amerikan ulkopuolelle, kun hän allekirjoitti yksivuotisen sopimuksen kazakstanilaisen KHL-seura Barys Nur-Sultanin kanssa. Knight teki runkosarjassa tehopisteet 20+20=40, joilla hän voitti joukkueen sisäisen pistepörssin ja sijoittui koko KHL:n pistepörssissä 24:nneksi.

Knight siirtyi kaudeksi 2020–2021 kaksivuotisella sopimuksella Avangard Omskiin. Hän teki runkosarjassa tehopisteet 18+22=40 ja oli pistepörssin 26:s. Pudotuspeleissä Knight teki tehot 5+11=16 ja voitti kauden päätteeksi Avangardin mukana KHL:n mestaruuden eli Gagarin Cupin.

 Maajoukkueura 
Knight edusti Kanadaa Pekingin talviolympialaisissa 2022, joissa hän pelasi viisi ottelua tehopistein 2+1=3. Joulukuussa 2021 Knight pelasi kolme EHT-ottelua tehopistein 0+2=2, kun Kanada osallistui Channel One Cupiin.

 Tilastot 
Lähde: 

 2007–2008  Okotoks Oilers  AJHL  4  1  0  1  0  7  0  0  0  0 2008–2009  Okotoks Oilers  AJHL  61  34  38  72  55  9  10  2  12  12 2009–2010  Pohjois-Dakotan yliopisto  NCAA  37  6  7  13  35  –  –  –  –  – 2010–2011  Pohjois-Dakotan yliopisto  NCAA  44  14  30  44  34  –  –  –  –  – 2011–2012  Pohjois-Dakotan yliopisto (A)  NCAA  39  16  24  40  36  –  –  –  –  – 2012–2013  Pohjois-Dakotan yliopisto (A)  NCAA  41  16  33  49  40  –  –  –  –  – 2013–2014  Calgary Flames  NHL  7  1  0  1  0  –  –  –  –  –   Abbotsford Heat  AHL  70  18  27  45  50  2  0  1  1  2 2014–2015  Calgary Flames  NHL  2  0  0  0  0  –  –  –  –  –   San Antonio Rampage  AHL  36  8  16  24  8  3  1  0  1  0   Adirondack Flames  AHL  22  8  4  12  12  –  –  –  –  – 2015–2016  Florida Panthers  NHL  20  2  5  7  4  –  –  –  –  –   Portland Pirates  AHL  33  4  7  11  8  5  0  3  3  6 2016–2017  Lehigh Valley Phantoms  AHL  72  11  29  40  44  5  0  1  1  2 2017–2018  Lehigh Valley Phantoms (A)  AHL  58  14  23  37  20  13  1  3  4  4 2018–2019  Philadelphia Flyers  NHL  23  1  3  4  0  –  –  –  –  –   Lehigh Valley Phantoms  AHL  8  4  6  10  2  –  –  –  –  – 2019–2020  Barys Nur-Sultan  KHL  60  20  20  40  12  5  0  1  1  0 2020–2021  Avangard Omsk  KHL  57  18  22  40  6  24  5  11  16  2 2021–2022  Avangard Omsk  KHL  47  18  30  48  21  13  3  4  7  10 2022–2023  Avangard Omsk  KHL  58  15  19  34  14  14  5  5  10  8 2023–2024  SC Bern  NL  41  11  14  25  4  1  0  0  0  0 6 kautta  yhteensä  AHL  299  67  112  179  144  28  2  8  10  14 4 kautta  yhteensä  KHL  222  71  91  162  53  56  13  21  34  20 4 kautta  yhteensä  NHL  52  4  8  12  4  –  –  –  –  –

 Lähteet 

 Aiheesta muualla 



Luokka:Kanadalaiset jääkiekkoilijat
Luokka:Florida Panthersin varaamat pelaajat
Luokka:Vuonna 1990 syntyneet
Luokka:Elävät henkilöt